นายกฯ หารือผู้นำเอเปคและสภาที่ปรึกษาทางธุรกิจเอเปค (ABAC) สร้างความเชื่อมโยงในภูมิภาคพร้อมพัฒนาโครงสร้างพื้นฐานที่เอื้อประโยชน์ต่อการค้าการลงทุน
พล.อ.ประยุทธ์ จันทร์โอชา นายกรัฐมนตรีและ รัฐมนตรีว่าการกระทรวงกลาโหม หารือเต็มคณะ ระหว่างผู้นำเขตเศรษฐกิจเอเปคกับสภาที่ปรึกษาทางธุรกิจเอเปค (APEC Leaders’ Dialogue with ABAC)รายงานประจำปีของ ABAC เน้นย้ำการร่วมมืออย่างจริงจัง การป้องกันไม่ให้ติดอยู่ในกับดักเงินเฟ้อ วิกฤตอาหาร การอำนวยความสะดวกทางการค้า ดำเนินการตามเศรษฐกิจ BCG รับมือโรคระบาด การเข้าถึงวัคซีนอย่างเท่าเทียม สนับสนุนการเชื่อมโยงแบบไร้รอยต่อ ภายใต้มาตรฐานและแนวปฏิบัติร่วมกัน การตระหนักถึงการเปลี่ยนแปลงสภาพภูมิอากาศ สนับสนุน MSMEs โดยเฉพาะการนำโครงสร้างพื้นฐานดิจิทัลมาใช้นายกฯ กล่าวขอบคุณ ABAC สำหรับรายงานที่มีข้อเสนอแนะที่สร้างสรรค์และปฏิบัติได้จริง สะท้อนข้อเรียกร้องของภาคธุรกิจว่าเอเปคจะต้องดำเนินการเรื่องต่าง ๆ อย่างไรต่อไป ความสำเร็จของเอเปคในปีนี้เป็นผลมาจากการรับข้อเสนอแนะของ ABAC มาขับเคลื่อน เช่น วาระเรื่อง FTAAP การจัดตั้งคณะทำงานเฉพาะกิจเพื่อการเดินทางที่ปลอดภัย